63. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ Αριθ. Τ. 2353 της 30 Δεκ. 1987/17 Φεβρ. 1988 (ΦΕΚ Β΄ 88) Διαδικασία και όροι βεβαίωσης και είσπραξης του ειδικού φόρου που επιβάλλεται στην τιμή των εισιτηρίων των κινηματόγραφων. Έχοντας υπόψη: 1.Τις διατάξεις του άρθρ. 17 του Νόμ. 1642/86 «Για την εφαρμογή του Φόρου Προστιθέμενης Αξίας και άλλες διατάξεις» (ΦΕΚ 125/Α/86), όπως τροποποιήθηκε με τις διατάξεις της παρ. 2 του άρθρ. 1 του Νόμ. 1676/86 «καθορισμός των συντελεστών Φόρου Προστιθέμενης Αξίας και ρύθμιση άλλων θεμάτων (ΦΕΚ 204/Α/86). 2.Τις διατάξεις των άρθρ. 60 του Νόμ. 1731/87 «Ρυθμίσεις στην άμεση και έμμεση φορολογία και άλλες διατάξεις» και 7 του Νόμ. 1597/86 «προστασία και ανάπτυξη της κινηματογραφικής τέχνης, ενίσχυση της Ελληνικής κινηματογραφίας και άλλες διατάξεις» (ΦΕΚ 68/Α΄/86), αποφασίζουμε: 1.Ο ειδικός φόρος του άρθρ. 60 του Νόμ. 1731/1987, βεβαιώνεται με ειδική σφράγιση των εισιτηρίων, που ενεργείται με φροντίδα του αρμόδιου Οικον. Εφόρου, ο οποίος και τα παραδίδει στον εκμεταλλευτή του κινηματογράφου, μόνο κατόπιν προσαγωγής διπλοτύπου εισπράξεως του Δημοσίου Ταμείου (το οποίο εκδίδεται με την προσκόμιση υπηρεσιακού σημειώματος που επέχει θέση Δήλωσης), που αποδεικνύει την πληρωμή του αναλογούντος φόρου, ο οποίος προσδιορίζεται από τον Οικον. Έφορο, βάσει της τιμής και του αριθμού των σφραγισθέντων εισιτηρίων. Ειδικά, στις περιπτώσεις χρησιμοποίησης, μετά από σχετική άδεια του Οικον. Εφόρου, αυτόματων μηχανημάτων έκδοσης εισιτηρίων, που πληρούν τις προϋποθέσεις που προβλέπονται από το Β.Δ. 22/9/1952, θα προσάγεται από τον υπόχρεο εκμεταλλευτή κινηματογράφου, για θεώρηση, στην Οικον. Εφορία, η ταινία της μηχανής. Η ταινία αυτή θα θεωρείται, στην αρχή ή στο τέλος της, με οποιοδήποτε πρόσφορο τρόπο. 2.Ως τιμή εισιτηρίου, για τον υπολογισμό του ειδικού ως άνω φόρου, νοείται η δηλούμενη από τους εκμεταλλευτές κινηματογράφου, τιμή πώλησης του εισιτηρίου, μετά την αφαίρεση του φόρου προστιθέμενης αξίας, καθώς επίσης και του προσθέτου ειδικού τέλους υπέρ Φιλαρμονικής, όπου επιβάλλεται. 3.Στα εισιτήρια, εκτός των άλλων στοιχείων, θα πρέπει, απαραίτητα να υπάρχει και ανάλυση της συνολικής αξίας, σε δικαίωμα θεατρώνη, ειδικού φόρου, Φιλαρμονικής όπου επιβάλλεται και Φ.Π.Α. Για τα εισιτήρια, που έχουν ήδη τυπωθεί και σφραγισθεί παρέχεται η δυνατότητα χρησιμοποιήσεώς τους, μέχρι 29.2.1988, με καταβολή βέβαια του αναλογούντος ειδικού φόρου. 4.Η διάθεση από τον επιχειρηματία εισιτηρίων, που δεν έχουν την ειδική σφράγιση, με την οποία αποδεικνύεται η πληρωμή του φόρου, απαγορεύεται. 5.Επιχειρηματίας που κατέχει αδιάθετα εισιτήρια, σφραγισμένα, δικαιούται μέσα σε 15 ημέρες από τη λήξη της κινηματογραφικής περιόδου (χειμερινήςθερινής) να τα υποβάλει στον αρμόδιο Οικον. Έφορο, με το στέλεχός τους και ολόκληρη τη δέσμη, στην οποία ανήκουν, για την επιστροφή του φόρου που καταβλήθηκε. Για το λόγο αυτό συντάσσεται σχετική έκθεση ελέγχου και Απόφαση Οικονομικού Εφόρου, στην οποία, μεταξύ άλλων, αναγράφεται κι ο αναλογών φόρος στα επιστρεφόμενα εισιτήρια. Η έκθεση και η Απόφαση, με τα δικαιολογητικά που προβλέπονται από τις διατάξεις των παρ. 2 και 3 του άρθρ. 78 του Β.Δ. 757/69 «περί Οργανισμού Δημοσίων Ταμείων», όπως ισχύουν, (ΤΑΦΕ κ.λ.π.) αποστέλλονται στο αρμόδιο Δημόσιο Ταμείο, για την επιστροφή. Εξαιρετικά επιτρέπεται μέσα στην ίδια κινηματογραφική περίοδο και οικον. έτος, ο εκμεταλλευτής να ζητήσει αντί της επιστροφής του φόρου από τα αδιάθετα εισιτήρια, τον υπολογισμό του φόρου αυτού, για τη σφράγιση νέων εισιτηρίων, αφού συμψηφισθεί και καταβληθεί η τυχόν υπάρχουσα διαφορά. Έτσι, τα ως άνω μη διατεθέντα εισιτήρια, με το διπλότυπο εισπράξεως, υποβάλλονται με αίτηση του επιχειρηματία στην αρμόδια Οικον. Εφορία, η οποία συντάσσει σύμφωνα με τις διατάξεις του από 3 Αυγ. 1935 Δ/τος το πρωτόκολλο, στο οποίο αναγράφονται με λεπτομέρεια τα προς συμψηφισμό επιστρεφόμενα εισιτήρια και ο ειδικός φόρος, που αναλογεί σε αυτά. (Μετά τη σελ. 160,12(γ) Σελ. 160,13 Τεύχος Ι-83 Σελ. 33 Φορολογία Δημοσίων Θεαμάτων 28.Β.α.63 Το πρωτόκκολλο αυτό, με το διπλότυπο εισπράξεως, παραμένει ως δικαιολογητικό του συμψηφισμού του ειδικού φόρου, για τη σφράγιση των νέων εισιτηρίων. Σε περίπτωση μη συμμόρφωσης των υποχρέων με τα προαναφερόμενα, ο Οικον. Έφορος μπορεί να αρνηθεί τη θεώρηση των εισιτηρίων. Η παρούσα απόφαση, η ισχύς της οποίας αρχίζει από 1.2.1988, να δημοσιευθεί στην Εφημερίδα της Κυβερνήσεως. Σελ. 160,14 Τεύχος Ι-83 Σελ. 34 28.Β.α.63 Φορολογία Δημοσίων Θεαμάτων 